open-index/open-wikipedia-markdown huggingface dataset:
Kia Slovakia

[náhľad|278x278bod|[Kia Sportage]]
**Kia Slovakia&nbsp;s. r. o.** je výrobný závod&nbsp;kórejskej&nbsp;automobilovej spoločnosti&nbsp;Kia Corporation, ktorý sa nachádza pri&nbsp;Žiline&nbsp;v obci&nbsp;Teplička nad Váhom. Je to prvý a zatiaľ jediný závod tejto spoločnosti v&nbsp;Európe.

Spoločnosť bola založená 13. februára 2004. Základný kameň závodu bol položený v apríli&nbsp;2004, samotná výstavba sa začala v októbri 2004, ukončená bola v decembri&nbsp;2005. Skúšobná výroba bola spustená v lete&nbsp;2006, sériová výroba v decembri 2006. Výrobná kapacita je teraz 350-tisíc automobilov ročne. Výška investície presiahla 2,3 miliárd eur. Rozloha závodu je .
náhľad|279x279bod|Kia Slovakia 2022

Rekordné množstvo automobilov sa v závode podarilo vyrobiť v roku 2019 344 tisíc a v roku 2023 350 tisíc vozidiel.

V máji 2021 sa obchodné meno spoločnosti Kia Motors Slovakia s. r. o. zmenilo na Kia Slovakia s. r. o. Cieľom je pomôcť značke Kia expandovať do nových oblastí obchodnej činnosti a urýchliť vývoj ekologických vozidiel novej generácie.

V roku 2021 bolo vyrobených 307 600 áut a viac ako 444 tisíc motorov. V roku 2021 bolo vyrobené aj 4. miliónte vozidlo. V roku 2022 to bolo 311 000 vozidiel a viac ako 460 tisíc motorov.

Kia Slovakia si dlhodobo a stabilne udržuje stabilnú zamestnanosť, ktorá k 31. decembru 2021 celkovo predstavovala 3 466 zamestnancov, pričom ich priemerný vek bol 39 rokov. Priemerná dĺžka odpracovaných rokov v Kia Slovakia dosiahla 12 rokov.

V roku 2022 sa tu vyrábali modeli Sportage piatej generácie a model Ceed v štyroch variáciách:&nbsp;Ceed, Ceed SW, ProCeed a XCeed. Od roku&nbsp; 2019 sa tu vyrábal aj plug-in hybridná (PHEV) verzia modelov Ceed SW a  XCeed. Piata generácia modelu Sportage vo verzii PHEV sa vyrába od februára 2022. 

V roku 2021 dosiahla spoločnosť Kia Slovakia tržby na úrovni 5,58 miliárd eur. Za rok 2021 odviedla Kia Slovakia na dani z&nbsp;príjmov do štátneho rozpočtu sumu presahujúcu 61 miliónov eur. V roku 2023 Kia Slovakia vyrobila rekordných vyše 350-tisíc áut, v roku 2022 ich bolo 311-tisíc. Najviac vyrábaným modelom zostal Kia Sportage. 

Materská kórejská spoločnosť Kia Corporation je súčasťou Hyundai Motor Group. &nbsp;

## Referencie

## Pozri aj
* Hyundai Motor Group
* Kia cee’d
* Kia Sportage
* Kia Venga

## Externé odkazy
* Kia Slovakia

Kategória:Kia Motors
Kategória:Slovenské automobilky
Kategória:Podniky založené v 2004
Groupe PSA

**Groupe PSA** alebo **Skupina PSA** (PSA je skratka výrazu Peugeot S.A.; 1976/1991-2016 sa skupina nazývala **PSA Peugeot Citroën**) bola francúzska skupina podnikov, ktorá sa zaoberala výrobou automobilov a motocyklov. Jej materská (holdingová) spoločnosť sa volala **Peugeot S.A.**. 

Skupina zanikla k 16. januáru 2021, keď nadobudlo účinnosť zlúčenie spoločnosti Peugeot S.A. so spoločnosťou Fiat Chrysler Automobiles N. V., ktorým vznikla nová spoločnosť a skupina, ktorá sa (od 17. januára 2021) volá Stellantis (ktorá je z právneho hľadiska pokračovateľom bývalej spoločnosti Fiat Chrysler Automobiles N. V.).

Group PSA (do roku 2017) predávala automobily pod značkami Peugeot, Citroën a DS Automobiles. Do skupiny patril aj závod Groupe PSA Slovakia pri Trnave, ktorého výstavba začala v roku 2003 a v roku 2006 už vyrábal prvé autá Peugeot 207.

## Dejiny
*1974 Prepad predaja automobilky Citroën ho priviedol pred bankrot. Akcionári požiadali rodinu Peugeotovcov o záchranu automobilky
*1976 Fúzia automobiliek Peugeot a Citroën
*1978 Prevzatie Chrysler Europe (neskôr Talbot)	
*1986 Zrušenie značky Talbot
*2003 Začiatok výstavby závodu PSA Peugeot Citroën Slovakia pri Trnave
*2012 Vstup General Motors do skupiny PSA, čím sa stal druhým najväčším spoluvlastníkom (po rodine Peugeotovcov) so 7 % akcií
*2014 Odčlenenie prémiového radu automobilov Citroën DS a vytvorenie samostatnej značky DS Automobiles
*2017 6. marca Skupina PSA odkúpila od koncernu GM, automobilky Opel a Vauxhall. Po dokončení dohodnutej akvizície značiek Opel a Vauxhall sa PSA posunie z tretej (v roku 2016) na druhú najväčšia automobilka so sídlom v Európe (po VW).

## Automobilky koncernu od r. 2017
* Peugeot
* Citroen
* DS Automobiles
* Opel
* Vauxhall Motors

## Pozri aj
* Stellantis Slovakia

## Zdroje
Halapartňa

thumb|250px|Švédska halapartňa.
**Halapartňa** je bodná a sečná zbraň vyvinutá v 14. a 15. storočí z kopije. V bitkách ju používala pechota, pretože pre svoju dĺžku bola pre jazdcov nepraktická.

Na rozdiel od sekery mala dlhé porisko, až do dvoch metrov. To umožňovalo zasadiť prvý úder protivníkovi. Mala širokú čepeľ na prerážanie plátov brnenia, na jej opačnom konci boli hroty, ktoré boli určené na zhadzovanie jazdca z koňa a zakončená bola dlhým hrotom. Jej porisko bolo niekedy okuté, čím sa stala ešte odolnejšou. Na boj s ňou boli potrebné určité bojové zručnosti, preto ňou boli vyzbrojení len skúsení kopijníci. Jej výhodou bola pomerne lacná výroba a v boji bola všestrannou a účinnou zbraňou, hlavne proti jazdcom.

## Iné projekty

Kategória:Sekery
Kategória:Stredoveké zbrane
Ján Pravoslav Leška

**Ján Pravoslav Leška** (pre svoju výrečnosť a obľúbené kázne tiež niekedy prezývaný **Ján Zlatoústy** po konštantínopolskom patriarchovi Jánovi Zlatoústom, * 7. máj 1831, Vrbovce – † 5. august 1909, Bzince pod Javorinou) bol slovenský spisovateľ, novinár, prekladateľ, evanjelický farár a organizátor národného života.

## Životopis
Leška sa narodil vo Vrbovciach 7. mája 1831 v rodine Jána Leška a jeho manželky Alžbety rodenej Neuročnej. Podľa niektorých zdrojov sa narodil 5. mája. Študoval na gymnáziu v Modre (okrem iných u Jána Kalinčiaka, a potom teológiu v Bratislave a vo Viedni. Pôsobil postupne ako kaplan v Myjave a ako farár v Bukovci (18551860), v Bzinciach (18601881 a v Brezovej (kde má dnes na budove fary na Piešťanskej ulici pamätnú tabuľu). Na odpočinok sa usadil opäť v Bzinciach, kde je i pochovaný.

Do obdobia Leškovho pobytu v Bzinciach spadajú jeho kľúčové aktivity. V rokoch 18591867 sa postavil čelom k maďarizačným snahám a prihlásil sa v tzv. patentálnych bojoch k patentalistom v evanjelickej cirkvi. V roku 1879 bol zvolený do čela nitrianskym seniorom, v roku 1890 bol seniorátu zbavený pre odpor k maďarizačným tendenciám v evanjelickej cirkvi. V Bzinciach patril k priateľom rodiny Riznerovcov, najmä Ľudovíta Riznera a na literárnu dráhu tu pomohol nasmerovať i mladú Ľudmilu Podjavorinskú, ktorá ho neskôr spodobila v epickej básni *Prelud*.

Ako spisovateľ sa venoval predovšetkým sakrálnym témam, poézii. Je autorom básnickej zbierky *Vzdychy Naimské*, prekladal náboženskú literatúru z latinčiny a nemčiny. Niektoré jeho básne, ako napr. báseň *Naše nádeje* (*Vždycky sa len tešíš, ty Slovensko moje,/ že sa už zahoja dávne rany tvoje./ A tvoje útechy a boľastné vzdechy/ čo chvíľka za chviľkou len hynú, hynú...*) z vyššie uvedenej zbierky, zľudoveli i v podobe piesní. Medzi jeho najvydávanejšie diela patril *Katechismus k vyučování dospělejších dítek křesťanských*.

Ako novinár prispieval do viacerých periodík a v rokoch 18781883 vydával spolu s Michalom Boorom časopis *Korouhev na Sionu*.

Dochovala sa tiež Leškova korešpondencia s viacerými osobnosťami doby (Vajanský, Podjavorinská aď.), ktorá je uložená v Pamätníku slovenskej literatúry v Martine.

## Referencie


## Literatúra
* 

## Externé odkazy
* Záznam o narodení a krste v matrike - evanjelická farnosť Vrbovce; pokrstený ako Joannes Lesska

Kategória:Slovenskí spisovatelia
Kategória:Slovenskí prekladatelia
Kategória:Slovenskí novinári
Kategória:Slovenskí básnici
Kategória:Slovenskí evanjelickí kňazi
Kategória:Patentalisti
Kategória:Osobnosti z Vrboviec
Kategória:Slovenskí národní buditelia
Regina Pokorná

**Regina Pokorná** (* 18. január 1982) je slovenská šachová veľmajsterka (WGM). Najvyšší rating mala 2429. Trénoval ju veľmajster Ján Plachetka. Majsterka SR dievčat do 18 rokov 1997, juniorská majsterka Európy r. 1998. K najväčším úspechom patrí zlato z Majstrovstiev Európy junioriek, Patras 1999. Vyhrala sériu chorvátskych ženských turnajov, Rijeka 2001, 2002, 2005, Vrbnik 2008. Na olympiádach reprezentovala Slovensko kontinuálne od roku 1998 do 2012. V roku 1999 bola členkou ženského družstva, ktoré zvíťazilo na ME v Batumi a na druhej šachovnici získala výkonom 6/8 malú bronzovú medailu.

Regina Pokorná je mediálne najprezentovanejšia z našich šachových reprezentantiek, veľa cestuje a propaguje šach aj v exotických končinách. Jej obrázok vydali na známke Čadu. Na Islande trénovala mládež. Šach solídne hrávala aj jej sestra Renáta.

Po vydaji je uvádzaná ako Regina Theissl Pokorná a prešla do rakúskej šachovej federácie. Ešte predtým ukončila profesionálnu šachovú kariéru.

## Referencie

## Zdroj
* M. Nevrlý, J. Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005

## Iné projekty

## Externé odkazy
* Ženské olympiády Reginy Pokornej
* Majstrovstvá Európy družstiev žien Batumi 1999
* Časť simultánky Reginy na youtube

Kategória:Slovenskí šachisti
Kategória:Rakúski šachisti
Kategória:Rakúske osobnosti slovenského pôvodu
Kategória:Osobnosti z Bratislavy
Kategória:Osobnosti na čadských poštových známkach
Rogers Arena

**Rogers Arena** (až do júla 2010 **General Motors Place**, **GM Place**) je športová aréna vo Vancouveri v kanadskej provincii Britská Kolumbia. Dokončená bola v roku 1995. Svoje domáce zápasy v nej hráva klub NHL Vancouver Canucks. GM Place bola dejiskom hokejového turnaja počas zimných olympijských hier v roku 2010.

Práva na názov arény počas 15 rokov od jej dokončenia vlastnil automobilový gigant General Motors. Počas konania olympijských hier však platí zákaz komerčných názvov športovísk a tak počas olympiády aréna niesla názov Canada Hockey Place.

thumb|Interiér Rogers Areny
6. júla 2010 General Motors oznámil, že sa vzdáva svojich práv na názov arény. Novú 10 ročnú sponzorskú zmluvu podpísala telekomunikačná spoločnosť Rogers Communications sídliaca v Toronte, pričom názov arény bol zmenený na Rogers Arena.

## Referencie

## Iné projekty

## Externé odkazy
* Rogers Arena - domovská stránka arény  

Kategória:Štadióny v Kanade
Kategória:Športoviská na Zimných olympijských hrách 2010
Kategória:Šport vo Vancouveri
Shepherd Moons

***Shepherd Moons*** (, pozri prstenec planéty) je album írskej hudobníčky Enye, vydaný roku 1991. Vyhral Cenu Grammy za „Najlepší New Age Album“ roku 1993. Album obsadil 1. miesto v Spojenom kráľovstve a v USA sa dostal do Top 20 (17. miesto).

## Zoznam piesní
# „Shepherd Moons“ – 3:42
# „Caribbean Blue“ – 3:58
# „How Can I Keep from Singing?“ – 4:23
# „Ebudæ“ – 1:54
# „Angeles“ – 3:57
# „No Holly for Miss Quinn“ – 2:40
# „Book of Days“ – 2:32
# „Evacuee“ – 3:50
# „Lothlórien“ – 2:08
# „Marble Halls“ – 3:53
# „Afer Ventus“ – 4:05
# „Smaointe…“ – 6:07

## Ocenenia, pozície v hitparádach a predaj

## Výroba albumu
* Enya – bicie, klávesové nástroje, spev
* Andy Duncan – bicie
* Roy Jewitt – klarinet
* Liam O´Flynn – píšťaľka
* Nicky Ryan – bicie
* Steve Sidwell – kornet

## Produkcia
* Nicky Ryan – producent
* Rob Dickins – výkonný producent
* Gregg Jackman, Nicky Ryan – technici
* Robin Berclay – pomocný technik
* Gregg Jackman, Nicky Ryan – mixáž
* Enya, Nicky Ryan – aranžmány
* David Sheinmann – fotografie
* The New Renaissance – garderóba

## Tabuľky
### Albumy

### Single

## Ceny
Cena Grammy.

## Zdroj

Kategória:Albumy Enyi
Kategória:Hudobné albumy z 1991
Pavel Kosatík

**Pavel Kosatík** (* 13. jún 1962, Boskovice), je český novinár, publicista, autor literatúry faktu a spisovateľ.

## Bibliografia (výber)
* *Osm žen z Hradu* – Mladá fronta, Praha 1993
* *„Člověk má dělat to, nač má sílu“. Život Olgy Havlové* – Mladá fronta, Praha 1997
* *Jan Masaryk, pravdivý příběh* spolu s M. Kolářem – Mladá fronta, Praha 1998
* *Ferdinand Peroutka: Pozdější život (1938 – 1978)* – Paseka, Praha 2000, ISBN 80-7185-294-5
* *Fenomén Pavel Kohout* – Paseka, Praha 2001, ISBN 80-7185-372-0
* *Já jsem oves: Rozhovor s Madlou Vaculíkovou* spolu s Madlou Vaculíkovou – Dokořán, Jaroslava Jiskrová – Máj, Praha 2002, ISBN 80-86569-35-7
* *Menší knížka o německých spisovatelích z Čech a Moravy* – Nakladatelství Franze Kafky, Praha 2002
* *Ferdinand Peroutka: Život v novinách (1895-1938)* – Paseka, Praha 2003, ISBN 80-7185-568-5
* *Gottwaldovi muži – 1* spolu s Karlem Kaplanem – Paseka, Praha 2004, ISBN 80-7185-616-9
* *Šestatřicátníci* (“kolektivní biografie”: Václav Havel, Josef Topol, [ěra Linhartová, Jiří Kuběna, Viola Fischerová], Pavel Švanda a ďalší) – Host, Brno 2006

Kategória:Narodenia v 1962
Kategória:Českí spisovatelia
Kategória:Českí publicisti
Kategória:Osobnosti z Boskovíc
Kategória:Nositelia Medaily Za zásluhy (Česko)
Kategória:Laureáti Ceny Ferdinanda Peroutku
Debnár (priezvisko)

**Debnár** (o význame pozri debnár) je slovenské priezvisko. Najčastejšie je na strednom Slovensku (okres Žarnovica), Banskej Bystrici, Novej Bani a obci Ostrý Grúň (okres Žarnovica).

## Známi nositelia
Pozri v článku Debnár.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Dekýš (priezvisko)

**Dekýš** je slovenské priezvisko. Najrozšírenejšie je v okrese Žiar nad Hronom, najmä v obci Dolná Trnávka, meste Žiar nad Hronom a vo Bzenici.

## Známi nositelia
Pozri v článku Dekýš (rozlišovacia stránka).

Kategória:Slovenské priezviská
Kategória:Priezviská na Slovensku
Kategória:Priezviská v Česku
Gocník (priezvisko)

**Gocník** je slovenské priezvisko. Najčastejšie je na strednom Slovensku, najviac v Žiari and Hronom, Ladomerskej Vieske (okres Žiar nad Hronom) a v Leviciach.

## Známi nositelia
Pozri v článku Gocník.

Kategória:Slovenské priezviská
Kategória:Priezviská na Slovensku
Kategória:Priezviská v Česku
GZ (súborový formát)

**GZIP** alebo **GZ** je súborový formát komprimovaný pomocou programu gzip. Gzip je softvérová aplikácia, ktorá sa používa na kompresiu súborov. Gzip je skratka pre GNU zip, program je voľne šíriteľná (freeware) náhrada pre komprimačné programy používané v skorých verziách Unixových systémov, určené pre použitie v GNU projektoch.

Gzip vytvorili Jean-Loup Gailly a Mark Adler. Verzia 0.1 vyšla 31. Októbra 1992. Verzia 1.0 nasledovala v roku 1993. Verzia OpenBSD je vlastne komprimačný program, do ktorého podpora pre formát gzip bola pridaná vo verzii OpenBSD 3.4 – kde „g“ znamená grátis.

Kategória:Kompresné formáty
Miroslav Šuta

MUDr. **Miroslav Šuta** (* 1969, Chomutov) je český lekár, ekologický publicista a environmentálny odborník.

Od roku 1997 je členom Medzirezortnej komisie pre chemickú bezpečnosť. Ďalej je členom Společnosti pro trvale udržitelný život (STUŽ) a niekoľkých pracovných skupín European Environmental Bureau (EEB).  

Publikuje napríklad v časopisoch Odpady, Respekt, Literární noviny, Sedmá generace alebo EKO - ekologie a společnost. Spolupracuje tiež s Českou televíziou a s Českým rozhlasom.

## Bibliografia (výber)
* 1996 – *Účinky výfukových plynů z automobilů na lidské zdraví*, Český a Slovenský dopravní klub, ISBN 80-901339-4-0 
* 2004 – *Proč Evropská unie a Česká republika potřebují novu chemickou politiku?*, Demos 2004 
* 2007 – *Biotechnologie, životní prostředí a udržitelný rozvoj*, Společnost pro trvale udržitelný život, ISBN 978-80-902635-1-2
* 2008 – *Účinky výfukových plynů z automobilů na lidské zdraví* 2. prepracované vydanie, Děti Země, ISBN 80-86678-10-5 
* 2008 – *Chemické látky v životním prostředí a zdraví*, Ekologický institut Veronica, Brno, ISBN 978-80-87308-00-4 
* 2010 – *Aby se ve městě dalo dýchat*, Ekologický institut Veronica, Brno, ISBN 978-80-87308-02-8

## Referencie


## Externé odkazy
* Blog, Miroslav Šuta 
* Miroslav Šuta – profil na webe Českého rozhlasu 
* Miroslav Šuta: Kdo potřebuje rajčata s prodlouženou trvanlivostí?  
* Společnost pro trvale udržitelný život 
* Zrušme chemický socializmus, Hospodárske noviny, 3. 6. 2004

Kategória:Narodenia v 1969
Kategória:Českí publicisti
Kategória:Českí environmentalisti
Kategória:Osobnosti z Chomutova
Kategória:Českí blogeri
PSA

**PSA** môže byť skratka pre:
* Peugeot S.A.
* Groupe PSA
* prostate-specific antigen - prostatošpecifický antigén (=prostatický špecifický antigén)
Hric (priezvisko)

**Hric** je slovenské priezvisko. Najčastejšie je na východnom Slovensku, najviac v Spišskej Novej Vsi, Prešove, Sačurove (okres Vranov nad Topľou) a Michalovciach.

Priezvisko Hric vzniklo z domáckej formy rusínskeho označenia mena Gregor – Hryhor (pričom prapôvod je grécke meno Gregorios, ktoré malo pôvodný lexikálny význam „bdejúci, ostražitý, obozretný“, a v slovenčine sa udomácnila podoba Gregor, v staršej slovenčine bola aj podoba Rehor). Obdobne vznikli z mena Gregor/Gregorios vo východoslovenskom prostredí priezviská Hrehor, Hreha, Hrečko, Hrehuš, Hreško, Hryc, Hrica, Hricák, Hricík, Hricko, Hrico, Hricenko, Hricišin, Hricišák, Hrickanin, Hriň, Hrinko a ďalšie, ale aj Gric, Gryc, Greňo a i.

## Známi nositelia
Pozri v článku Hric.

## Pozri aj
* Hryc (priezvisko)
* Hrica (priezvisko)
* Hrico (priezvisko)

## Referencie

Kategória:Krstné mená
Kategória:Mužské mená

Kategória:Slovenské priezviská
Kategória:Priezviská na Slovensku
Kategória:Priezviská v Česku
CAB (súborový formát)

**CAB** je komprimačný achrivovaci formát vyvinutý a používaný pre Microsoft Windows. Podporuje kompresiu a digitálne podpisy a je používaný v rade inštalačných enginoch ktoré používa Microsoft: setup API, Device Installer, AdvPack (pre inštaláciu ActiveX komponentov pre Internet Explorer) a Windows Installer.

Pôvodný názov bol Diamond. CAB súborový formát umožňuje tri dáta komprimačné metódy:
*DEFLATE, naprogramovane Phil Katzom, autorom ZIP súborového formátu.
*Quantum, licencovaný Davidom Staffordom, autorom Quantum archiveru.
*LZX, naprogramovaný Jonathanom Forbesom a Tomi Poutanenom, táto metóda bola venovaná Microsoftu keď sa Jonathan pripojil ku firme.

CAB súborové rozšírenie je taktiež používané v mnohých inštalátoroch (InstallShield a iné), aj keď to nemá rovnaký súborový formát. Formát InstallShield nemôže byt spracovaný alebo editovaný vo väčšine alebo pravdepodobne v žiadnom z nástrojov ktoré dokážu editovať hore uvedené súborové formáty. Avšak sú pomocné programy ktoré dokážu extraktovať tento špecifický patentovaný formát.

Kategória:Kompresné formáty
Patentálne boje

**Patentálne boje** sú označením vnútorných sporov v evanjelickej cirkvi, ktoré sa rozpútali po vydaní Cisárskeho patentu.

Rozdelila cirkev na patentalistov a autonomistov, pričom v pozadí stála aj politika a maďarizačné úsilie autonomistov o ovládnutie cirkvi.


Kategória:Evanjelická cirkev
ARJ (súborový formát)

**Arj** je súborový formát súborov komprimovaných pomocou rovnomerného komprimačného softvéru Arj. Vytvoril ho Róbert K. Jung. Skratka znamená "Archived by Robert Jung" (po slovensky - archivované Róbertom Jungom). 

ARJ bol popri PKZIPu jedným z dvoch najpoužívanejších komprimačných programov v deväťdesiatych rokoch dvadsiateho storočia. ARJ je schopný dosiahnuť o niečo lepší kompresný pomer ako PKZIP. Niektoré časti ARJ boli chránené americkým patentom 5, 140, 321, ale boli dostupné pod príjemnejšou licenciou ako PKZIP. Celkovo bol ARJ menej populárny ako PKZIP, ale ARJ prekonával PKZIP na BBS, a to predovšetkým vďaka schopnosti ARJ vytvárať a používať viaczväzkové archívy (archívy rozdelené do viacerých súborov, ktoré sa potom ľahšie prenášali málo kapacitnými komunikačnými prostriedkami a médiami – napr. disketách) podstatne jednoduchšie ako PKZIP. ARJ umožňoval užívateľom určiť úroveň kompresie archívu, kvôli tomu bol populárny v sieťach ako WWIVNet a HOGnet. Odvtedy bol ARJ vytlačený inými formátmi, pretože neponúkol včas grafické rozhranie. Kvôli jeho výborným schopnostiam vytváraniu archívov niektorí používatelia ARJ používajú dodnes na bežné archivovanie súborov. Odvtedy bolo vyvinuté mnoho nových komprimačných programov schopných práce s deleným archívom (napr. WinRAR), ale ARJ je z nich najstarší a ponúka pomerne ojedinelú schopnosť do viaczväzkového archívu pridávať a v ňom upravovať a z neho odoberať súbory.

Kategória:Kompresné formáty
Košická aglomerácia

náhľad|Urbánne prostredie Košíc
Mesto Košice tvorí dve aglomerácie, a to košickú a košicko-prešovskú.

**Košická aglomerácia** je zároveň územím celého regiónu Košice (regiónu Abov). Zahŕňa územia okresov Košice I, Košice II, Košice III, Košice IV a Košice-okolie.

V Košickej aglomerácii žilo v roku 2019 viac ako 368 000 obyvateľov a patria do nej nasledovné mestá a obce:

* mestá Košice (všetkých 22 mestských častí Košíc), Moldava nad Bodvou a Medzev

* obce Bačkovík, Baška, Belža, Beniakovce, Bidovce, Blažice, Bočiar, Bohdanovce, Boliarov, Budimír, Bukovec, Bunetice, Buzica, Cestice, Čakanovce, Čaňa, Čečejovce, Čižatice, Debraď, Drienovec, Družstevná pri Hornáde, Ďurďošík, Ďurkov, Dvorníky-Včeláre, Geča, Gyňov, Hačava, Háj, Haniska, Herľany, Hodkovce, Hosťovce, Hrašovík, Hýľov, Chorváty, Chrastné, Janík, Jasov, Kalša, Kecerovce, Kecerovský Lipovec, Kechnec, Kokšov-Bakša, Komárovce, Kostoľany nad Hornádom, Košická Belá, Košická Polianka, Košické Oľšany, Košický Klečenov, Kráľovce, Kysak, Malá Ida, Malá Lodina, Milhosť, Mokrance, Mudrovce, Nižná Hutka, Nižná Kamenica, Nižná Myšľa, Nižný Čaj, Nižný Klátov, Nižný Lánec, Nová Polhora, Nováčany, Nový Salaš, Obišovce, Olšovany, Opátka, Opiná, Paňovce, Peder, Perín-Chym, Ploské, Poproč, Rákoš, Rankovce, Rešica, Rozhanovce, Rudník, Ruskov, Sady nad Torysou, Seňa, Skároš, Slančík, Slanec, Slanská Huta, Slanské Nové Mesto, Sokoľ, Sokoľany, Svinica, Šemša, Štós, Trebejov, Trsťany, Trstené pri Hornáde, Turňa nad Bodvou, Turnianska Nová Ves, Vajkovce, Valaliky, Veľká Ida, Veľká Lodina, Vtáčkovce, Vyšná Hutka, Vyšná Kamenica, Vyšná Myšľa, Vyšný Čaj, Vyšný Klátov, Vyšný Medzev, Zádiel, Zlatá Idka, Žarnov a Ždaňa

## Referencie

## Pozri aj
* Košicko-prešovská aglomerácia

Kategória:Košice
Kategória:Aglomerácie na Slovensku
Otcovstvo (House)

**Otcovstvo** (anglicky: *Paternity*) je druhá epizóda z prvej série seriálu *[[Dr. House]]*.

## Dej

Dan hrá lakros. Pri zápase sa mu zahmlie pred očami a potom doňho narazí hráč, ale Dan sa už nezvidne. Cameronová vie, že by chlapca neprijal, a tak sfalšuje Houseov podpis. Chlapec sa sťažuje na nočné mory. Podľa Housea môže byť príčinou buď prežitá trauma, alebo pohlavné zneužívanie. Chlapca chce odmietnuť, ale všimne si, že má myoklonické šklbnutia aj keď nespí a nie je unavený. V jednej nočnej more sa chlapcovi zdá, že mu chce House odstrihnúť palec na nohe. Tím sa domnieva, že má Dan roztrúsenú sklerózu, ten však ale v noci zmizne a nájdu ho na streche nemocnice. On si však myslí, že je uprostred ihriska a skoro spadne. Našťastie ho Chase zachráni. To Houseovi nesedí na roztrúsenej skleróze a tak ho začnú liečiť na neurosyfilis podávaním penicilínu. Liečba však nezaberá. House sa domnieva, že Dan nie je synom svojich rodičov a tak urobí test DNA z kelímkov od kávy, z ktorých pili Danovi rodičia. Test ukáže, že nie sú jeho rodičia. Od Danovej adoptívnej matky sa dozvie, že Danova biologická matka nebola očkovaná a tak v prvých šiestich mesiacoch, kedy chráni dieťa imunitný systém matky nebol chránený a dostal ružienku. Vírus ružienky potom zmutoval.

## Diagnózy
* **Zlé diagnózy:** Vírusová meningitída, blokáda v mozgu, roztrusená skleróza, neurosyfilis
* **Správna diagnóza:** Subakútna sklerozujúca panencefalitída (SSPE)

## Zdroje

## Pozri aj
* Ružienka

## Iné projekty
 

## Externé odkazy
* DrHouse.cz - Otázka rodičovství 
* HouseMD.serial4u.cz  - 1x02 Paternity

Kategória:Epizódy 1. série seriálu Dr. House
Zoznam častí seriálu Mesto tieňov

Nasledujúci zoznam obsahuje **zoznam častí seriálu ''[[Mesto tieňov]]**''.

## Série

## Časti
### 1. séria (2008)

### 2. séria (2012)

Mesto tieňov
Protestantský patent (1859)

**Protestantský patent** alebo **Cisársky patent zo dňa 1. septembra 1859** (číslo 160/1859 RGBl.) bol predpis, ktorý na území Uhorska a Vojenskej hranice zavádzal jednotné zriadenie pre protestantov, čiže obe evanjelické cirkvi - Evanjelickú cirkev a. v. a Evanjelickú cirkev h. v., demokratizáciu cirkevnej správy, formálnu rovnoprávnosť s katolíckou cirkvou a obmedzoval vplyv svetskej moci nad cirkvou.

Celý názov znel **Cisársky patent zo dňa 1. septembra 1859 týkajúci sa vnútornej konštitúcie, školských a vyučovacích záležitostí a štátneho postavenia Evanjelických cirkví oboch vyznaní v Kráľovstvách uhorskom, chorvátskom a slavónskom, v Srbskom vojvodstve s Temešvárskym banátom a vo Vojenskej hranici** (nem. *Kaiserliches Patent vom 1. September 1859, betreffend die innere Verfassung, die Schul- und Unterrichtsangelegenheiten und die staatliche Stellung der Evangelischen Kirchen beider Bekenntnisse in den Königreichen Ungarn, Kroatien und Slawonien, in der Woiwodschaft Serbien mit der Temescher Banat und in der Militärgrenze*) 

Patent rozštiepil evanjelickú cirkev v tzv. patentálnych bojoch, v ktorých sa proti patentu postavili tzv. *[[autonomisti]]*, ktorý v ňom videli nepríspustné zasahovanie do cirkevných záležitostí (prekážala im najmä forma cisárskeho nariadenia). Väčšina slovenských evanjelikov však patent privítala (tzv. *[[patentalisti]]*), výrazne ho podporoval napr. aj Karol Kuzmány.

## Externé odkazy
*Text patentu v Ríšskej zbierke zákonov (Reichsgesetzblatt)

Kategória:Patentálne boje
Kategória:Dejiny práva
Protestantský patent (1861)

thumb|Titulný list protestantského patentu
**Protestantský patent** alebo **Protestantský zákon** zo dňa 8. apríla 1861 (číslo 41/1861 RGBl.) bol predpis, ktorým sa reorganizovalo postavenie protestantov v Rakúskej monarchii okrem Uhorska a Vojenskej hranice. Priniesol prvýkrát relatívne zrovnoprávnenie evanjelických cirkví s rímskokatolíckou cirkvou v rakúskej časti monarchie. V dnešnom Rakúsku platil až do roku 1961.

Na patent nadväzovalo ministerské nariadenie č. 42/1861 RGBl., ktorým sa vydala provizórna ústava pre evanjelické cirkvi v Rakúsku. 

## Odkazy
Text patentu v Ríšskej zbierke zákonov (Reichsgesetzblatt)

Kategória:Dejiny Rakúska
Kategória:Dejiny Česka
Kategória:Dejiny Poľska
Hangár

**Hangár** môže byť:
*druh letiskovej budovy, pozri hangár (letisko)
*priestor na lietadlovej vyčlenený pre opravy, prezbrojovanie a parkovanie lietadiel, pozri hangár (lietadlová loď)
*v turistike: veľký stan v tábore či základni na spoločenské a správne účely
*kryté zariadenie na úschovu vecí, prístrešok
*veľký skleník na pestovanie skorej zeleniny, pozri hangár (skleník)
Obdukcia

**Obdukcia** môže byť:
*pitva
*v geológii: nasunutie oceánskej kôry cez kontinentálnu kôru na aktívnom okraji platne, zväčša pri orogenéze, pozri obdukcia (geológia)
*vo farmakológii: obaľovanie pilulky obťahom z cukru, želatíny a podobne, pozri obdukcia (pilula)
Autopsia

**Autopsia** môže byť:
* poznanie nadobudnuté vlastným pozorovaním, t. j. vlastná skúsenosť, vlastné poznanie, pozri poznanie
* v medicíne: obhliadka mŕtvoly pitvou na študijné, diagnostické alebo súdne účely, pozri pitva

## Referencie
Elitserien 2007/2008

**[[Svenska hockeyligan|Elitserien]] 2007/2008** bola 33. sezónou švédskej hokejovej ligy. Prebiehala od 24. septembra 2007 do 18. apríla 2008 a majstrom sa stal tím HV71 Jönköping.
## Konečná tabuľka základnej časti

## Play-off

## Kvalserien (baráž)

Kvalserien je baráž o postup do nasledujúceho ročníka Elitserien. Hrajú v ňom dva najhoršie celky uplynulého ročníka Elitserien, tri najlepšie tímy Hockeyallsvenskan (1. švédska hokejová liga) a najlepší celok z dvojkolového play-off o hranie v Kvalserien medzi tímami zo 4. – 7. miesta z Hockeyallsvenskan. Najlepšie dva tímy z Kvalserien budú hrať v nasledujúcom ročníku Elitserien.

## Individuálne štatistiky

### Kanadské bodovanie

**''Legenda:** Z = Zápasy, G = Góly, A = Asistencie, B = Body

## Externé odkazy

Kategória:Hokejové ligy
Kategória:Ľadový hokej vo Švédsku
Kategória:Ľadový hokej v 2007
Kategória:Ľadový hokej v 2008
Kategória:2007 v Švédsku
Kategória:2008 v Švédsku
Robert Müller

**Robert Müller** (* 25. jún 1980, Rosenheim, Nemecko – † 21. máj 2009, Rosenheim, Nemecko) bol nemecký hokejový brankár, ktorý bol hráčom klubu nemeckého tímu Kölner Haie. V roku 2001 ho v deviatom kole ako 275. hráča draftoval klub Washington Capitals.

Müllerovi v roku 2006 diagnostikovali nádor na mozgu. Keďže však pri úplnom odstránení nádoru by doktori riskovali trvalé poškodenie mozgu, tak sa rozhodli ho vybrať iba čiastočne. Zistilo sa však, že nádor je zhubný. Napriek tomu nechýbal v nominácii Nemecka na majstrovstvá sveta v ľadovom hokeji 2008 v Kanade.

V auguste 2008 lekári zistili, že nádor opäť rastie a tlačí na krvné cievy. Brankárovi museli opäť otvoriť lebku, no ani tentoraz sa im ho nepodarilo úplne odstrániť. Nádor narástol až do štvrtého stupňa nazývaného glioblastóm. Pacienti s takýmto ochorením žijú len rok, a len tri percentá ďalej žijú 5 rokov.

Dňa 16. novembra 2008 nastúpil na necelých osem minút zápasu nemeckej najvyššej ligy. V decembri 2008 mu lekári zakázali športovať, keďže jeho zdravotný stav sa zhoršil.

V marci 2009 ho uviedli do Siene slávy nemeckého hokeja. Zomrel 21. mája 2009 na zhubný nádor. Klub Kölner Haie, ktorého hráčom bol do smrti vyvesil na znak úcty vyvesil dres s číslom 80 pod strechu štadióna.

## Referencie


## Iné projekty

Kategória:Nemeckí hokejisti
Kategória:Hráči Kölner Haie
Kategória:Účastníci MS v hokeji 2008
Kategória:Hokejisti draftovaní klubom Washington Capitals
Kategória:Úmrtia na rakovinu mozgu
Kategória:Nemeckí hokejoví brankári
Sojuz 23

**Sojuz 23** () bol sovietsky pilotovaný kozmický let v rámci programu Sojuz. Cieľom letu bolo vyniesť dvoch kozmonautov na kozmickú stanicu Saľut 5. Aj keď sa Sojuz dostal až k stanici, porucha na spojovacom systéme neumožnila pripojenie lode (rovnaký problém ako pri Sojuzi 15). Nedostatok paliva neumožnil manuálne pripojenie a tak musela byť misia zrušená. 

Loď zažila neobyčajný a takmer katastrofický zostup na zem. Pristála na zamrznutom jazere Tengiz uprostred snehovej búrky čo spôsobilo, že padáky rýchlo nasiakli vodou a ponorili kapsulu aj s jej posádkou pod povrch. Záchrannej skupine sa nedarilo niekoľkokrát kabínu vytiahnuť, až pripevnenie lana potápačmi umožnilo vytiahnutie helikoptérou.

## Posádka
*  Viačeslav Zudov (1), veliteľ
*  Valerij Roždestvenskij (1), palubný inžinier

### Záložná posádka
*  Viktor Gorbatko, veliteľ
*  Jurij Glazkov, palubný inžinier

### Rezervná posádka
*  Anatolij Berezovoj, veliteľ
*  Michail Lisun, palubný inžinier

## Parametre misie
* **[[Hmotnosť]]:** 6 760 kg
* **[[Perigeum]]:** 239 km
* **[[Apogeum]]:** 269 km
* **Sklon:** 51,6°
* **[[Perióda]]:** 89,5 min

## Externé odkazy
* o záchrannej akcií (po rusky) 
* Dráma na jazere Tengiz (po rusky) s obrázkami

## Zdroj
* 

Kategória:Kozmické lode Sojuz
Kategória:Kozmické lety s ľudskou posádkou
Kategória:Neúspešné kozmické lety
Kategória:Kozmonautika v 1976
Boh je mojou spásou

***Boh je mojou spásou*** je album skupiny Tretí deň.

## Zoznam skladieb
# „Privítajme Pána“
# „Viem, že môj Pán“
# „Spasenie môj Pán mi dal“
# „Všetky národy“
# „Ty si Pánom mojich dní“
# „Dobroreč Pánovi“
# „Ostanem stáť“
# „Ty napĺňaš chválou naše ústa“
# „Si večný Boh“
# „Viem, že si blízko“
# „Boh je mojou spásou“
# „Ježiš je víťaz z Júdy“
# „Stále túžim ísť a hlásať“
# Inštrumentálny bonus

## Ďalšie informácie
Album vydal Art Lumen.

## Externé odkazy
* www.dkd.cz 
* Recenzia - www.dimenzie.sk/2000_03/12recenzie.htm

Kategória:Hudobné albumy z 1999
Kategória:Albumy skupiny Tretí deň
Kategória:Hudobné albumy kresťanskej hudby
Niekto ti chýba

***Niekto ti chýba*** je album skupiny Tretí deň.

## Zoznam skladieb
# „Tu sme“
# „Nehanbím sa nehanbím“
# „Niekto ti chýba“
# „Máš iba jediný život“
# „Kam sa všetci ponáhľame“
# „Nič nie je nemožné“
# „Ešte nie som v cieli“
# „Neobstojí žiadna zbraň“
# „Aj keby nekvitol fík“
# „Boh zostúpi k nám“
# „Nikto ma nemôže odlúčiť od Tvojej lásky“

## Externé odkazy
* Niekto ti chýba na SuperMusic.sk 

Kategória:Hudobné albumy z 2002
Kategória:Albumy skupiny Tretí deň
Kategória:Hudobné albumy kresťanskej hudby
Michal Orolin

**Michal Orolin** (* 1. október 1943), je popredný slovenský horolezec a tréner. Pôvodným povolaním letecký mechanik.

## Lezecké výkony

Má za sebou stovky výstupov v Tatrách. V Alpách prešiel napr. Walkerov pilier na Grandes Jorasses a Fréneyský na Mont Blanc. Liezol v Romsdale (Nórsko) zimný prvovýstup východnou stenou Trollryggenu () v roku 1974, na Kaukaze Ušbu () a Pik Ščurovského () v roku 1979. Bol účastníkom expedícii Karakorum Haramosh II (Mani II – ) v roku 1970. V Patagónii podnikol výstup na Cerro Fitz Roy, na Aljaške na Mt. McKinley. V rokun 1971 sa zúčastnil druhej čs. výpravy na Nanga Parbat (), spolu s Fialom sa stali prvými Slovákmi (a občanmi ČSSR) na osemtisícovke, ktorú zdolali Rakiotskou stenou. Bol na oboch výpravách na Makalu (v rokoch 1973 a 1976, ) na druhej  vyšiel do výšky , ale vrchol nedosiahol pre zdravotné ťažkosti (trombóza). Tie sa mu obnovili aj pri výprave na Mt. Everest v roku 1984 a ukončili jeho účinkovanie v Himalájach.

## Ocenenia a iné
Zaslúžilý majster športu, dostal Zlatý odznak IAMESu a Horskej služby.

## Referencie
* I. Dieška a kol.: *Horolezectvo - Encyklopédia*, Šport 1989.
* A. Marec: *Zóna odvahy*, 1989.

## Publikácie
* M. Orolin: *Strmé cesty k Himalájam*, Šport 1980.

## Externé odkazy
* Slováci na 8-tisícovkách
* História výškového horolezectva
* Záchrana M. Orolina v ľadopáde Khumbu 

Kategória:Slovenskí horolezci
Kategória:Osobnosti z Kravian (okres Poprad)
Doug Mitchell Thunderbird Sports Centre

**Doug Mitchell Thunderbird Sports Centre** (tiež známa ako **UBC Thunderbird Arena**, v minulosti **UBC Winter Sports Centre**) je univerzitná športová hala v kanadskom meste Vancouver, nachádzajúca sa na University Endowment Lands v priestoroch kampusu University of British Columbia. Počas zimných olympijských hier v roku 2010 sa tu odohrával hokejový turnaja mužov a žien.

Doug Mitchell Thunderbird Sports Centre sa skladá z troch ľadových plôch. UBC Thunderbird Arena je stredne veľká hokejová aréna s kapacitou 7 500 miest, ktorú je možné zvýšiť až na 8 000 počas koncertov, Father Bauer Arena s kapacitou 980 a Arena C 200 miest.

## Externé odkazy
* Stránka arény  

Kategória:Hokejové štadióny v Kanade
Kategória:Športoviská na Zimných olympijských hrách 2010
Kategória:Šport vo Vancouveri
Kategória:Stavby vo Vancouveri
Tomáš Baťa ml.

**Tomáš Baťa** mladší, celým menom **Tomáš Jan Baťa**, (* 17. september 1914, Praha – † 1. september 2008, Toronto, Kanada) bol česko-kanadský podnikateľ, syn Tomáša Baťu, zakladateľa firmy Baťa.

## Životopis
V Zlíne sa vyučil za obuvníka. Potom začal študovať na obchodnej akadémii v Uherskom Hradišti. V roku 1939 odišiel do USA, neskôr do Kanady. Od roku 1948 do 80.rokov riadil z kanadského Toronta firmu Bata Shoe Organization s viac než stovkou závodov v desiatkach krajín celého sveta. Nie je isté či oprávnene. O majetok rodiny Baťovcov sa viedli súdne spory. J. A. Baťa bol označený za kolaboranta s nacistami a bol mu zabavený majetok. Ten potom dostal práve Tomáš Baťa mladší, ktorý už bol za prvej republiky z podniku riadne vyplatený.

Mal syna a tri dcéry.

## Ocenenia
Bol držiteľom najvyššieho kanadského vyznamenania Order of Canada najvyššieho stupňa (CC). V roku 1991 sa stal nositeľom Radu T.&nbsp;G.&nbsp;Masaryka II. triedy.

## Pozri aj
* Tomáš Baťa (1876)
* Baťa

## Referencie


## Literatúra
* 
* 

## Externé odkazy
* Jan A. Novák: ''Zemřel symbol českého byznysu'' 
* Luboš Palata, Lidové noviny: ''Tomáš Baťa ml. Dôstojný dedič otca''
* Lesy a statky Tomáše Bati

## Zdroj

Kategória:Českí podnikatelia
Kategória:Osobnosti z Prahy
Kategória:Laureáti Radu Bieleho dvojkríža II. triedy
Kategória:Nositelia Radu T. G. Masaryka
Mystery Readers International

**Mystery Readers International ** je najväčšia organizácia združujúca fanúšikov/čitateľov detektívneho žánru na svete. Založila ju Janet A. Rudolphová v roku 1987 v Berkeley v Kalifornii.

Organizácia vydáva štvrťročne vlastný časopis *Mystery Readers Journal*. 

Z nominovaných kníh, ktoré vyšli v predchádajúcom roku, volia členovia každoročne víťaza ceny Macavity Awards v nasledujúcich kategóriách:

**Best Mystery Novel* (Najlepší detektívny román) 
**Best First Mystery Novel* (Najlepšia prvotina) 
**Best Short Story* (Najlepší krátky príbeh) 
**Best Nonfiction* (Najlepšia kniha z literatúry faktu) 
**Sue Feder Historical Mystery Award* (Cena Sue Feder za historickú detektívku)

Cena, ktorá je nazvaná po gangsterskej mačke *[[Macavity]]* zo zbierky básní T. S. Eliota *[[Old Possum's Book of Practical Cats]]*, sa udeľuje na jeseň, počas najväčšieho krimifestivalu Bouchercon v USA.

## Externé odkazy
*Mystery Readers International, oficiálna stránka 

Kategória:Fikcia
Kategória:Spolky
Newtoos

**Newtoos** alebo **NEW To Open-Source** je jedna z modifikácii linuxovej distribúcie Ubuntu. Hlavná myšlienka je urobiť veľmi jednoduchý systém, ktorý umožní pri zoznamovaní s prostredím operačného systému Linux používať aj programy, na ktoré je používateľ zvyknutý z Microsoft Windows. Zároveň sa projekt snaží navrhnúť operačný systém vhodný pre úplných začiatočníkov pri práci s počítačom.

Aktuálna verzia je založená na Lubuntu 10.10 a používa pracovné prostredie LXDE. Vyvíja sa pre 32-bitové počítače.

## Verzie
### 1.0
náhľad|Newtoos 1.0
Prvá verzia, Newtoos 1.0, bola vytvorená v novembri 2008 a uvoľnená na DVD prílohu počítačového magazínu PC REVUE, ktorý podporil jej vývoj. Médium obsahuje operačný systém Ubuntu s upraveným výberom programov, vlastnou modrou témou a presunutím hlavného panelu do dolnej časti pracovnej plochy, ako je to štandardne v operačnom systéme Windows. Médium obsahovalo aj hudobný album Maya Filipič *Between Two Worlds*

### 2.0
Druhá verzia Newtoos bola vytvorená v auguste 2009 a opäť uvoľnená na DVD prílohe magazínu PC REVUE. Došlo k zmene pracovného prostredia GNOME na XFCE, zvýšil sa počet integrovaných programov. Verzia 2.0 vznikla čiastočne ako kompromis medzi projektami Newtoos a Wesnoth LiveCD.

### 2011
Newtoos 2011 bola vytvorená v novembri 2010. Viac ako predošlé vydania je zameraná na čo najmenšie systémové nároky a je výrazne menšia vďaka preriedeniu programov a použitiu LXDE prostredia. V marci 2011 vyšla aktualizovaná verzia.

## Referencie

Kategória:Slobodný softvér
Hustomer

thumb|Hustomer
**Hustomer** je ponorné teleso väčšinou tvaru banky s vystupujúcou stopkou, v ktorej je umiestnená stupnica. Hĺbka ponoru banky (a teda aj stopky so stupnicou) do kvapaliny je závislá na hustote kvapaliny. Hustomery slúžia na meranie hustoty kvapalín na základe Archimedovho zákona.

**Aerometer** je hustomer, ktorý zisťuje hustotu plynov alebo zloženie kvapalných zmesí.

**Areometer** je hustomer, ktorý zisťuje hustotu plynov, zloženie kvapalných zmesí a obsah rozpustených tuhých prímesí.

Hustomery slúžia na prevádzkové a orientačné merania pri zisťovaní hustoty alebo koncentrácie určitých druhov kvapalných látok. Vyrábajú sa v rôznych meracích rozsahoch. Označenie kvapaliny, pre ktorú je hustomer určený, je zvyčajne uvedené na zadnej strane stupnice.

Fyzicky je hustomer sklenená banka, na oboch koncoch zatavená. V dolnej časti sú uzatvorené kovové guľôčky, slúžiace na vyrovnanie hmotnosti banky vzhľadom na jej objem. Na zúženej časti rúrky je stupnica v jednotkách hustoty (kg/m3). Pri meraní hustoty pláva hustomer v kvapaline tak, že z kvapaliny vystupuje len stopka banky so stupnicou. Poloha hladiny kvapaliny vzhľadom ku stupnici ukazuje hustotu kvapaliny.

## Referencie


## Iné projekty

Kategória:Hustota
Kategória:Meracie prístroje
Kategória:Laboratórne sklo
J. J. Abrams

**Jeffrey Jacob „J. J.“ Abrams** (* 27. jún 1966, New York, New York, USA) je americký filmový a televízny producent, scenárista, herec, skladateľ, režisér a zakladateľ spoločnosti Bad Robot Productions, ktorý vyhral ceny Emmy a Zlatý glóbus.

## Osobný život
Abrams sa narodil v New Yorku televíznemu producentovi Geraldovi W. Abramsovi a jeho žene Carol, a vyrástol v Los Angeles. Vyštudoval vysokú školu Sarah Lawrence College v New Yorku.

## Filmografia
### Film

### Televízia

## Externé odkazy
* 
* Abrams na fanstránke o seriáli ''Alias'' 

Kategória:Filmoví režiséri USA
Kategória:Filmoví scenáristi USA
Kategória:Filmoví producenti USA
Kategória:Filmoví režiséri židovského pôvodu
Kategória:Televízni režiséri USA
Kategória:Televízni producenti USA
Kategória:Televízni scenáristi USA
Kategória:Držitelia ceny Zlatý glóbus
Kategória:Držitelia ceny Emmy
Kategória:Osobnosti USA lotyšského pôvodu
Kategória:Osobnosti USA židovského pôvodu
Kategória:Osobnosti z New Yorku
Kategória:Režiséri židovského pôvodu
Jasika Nicole

**Jasika Nicole**, vlastným menom **Jasika Nicole Pruitt**, (* 10. apríl 1980, Birmingham, Alabama, USA) je americká herečka a ilustrátorka. Študovala tanec a divadlo na univerzite Catwba College v Salisbury, Severná Karolína. 

Momentálne stvárňuje postavu Astrid Farnsworthovú v televíznom seriáli *[[Fringe]]*.

## Filmografia
* *She's Out of My League* (2008)
* *[[Fringe]]* (seriál) (2008)
* *The Return of Jezebel James* (seriál) (2008)
* *Nechaj sa (z)viesť* (2006)
* *Law & Order: Criminal Intent* (seriál) (2005)

## Referencie

## Externé odkazy
* Oficiálna stránka 
* 

Kategória:Filmové herečky USA
Kategória:Televízne herečky USA
Kategória:Filmové herečky afroamerického pôvodu
Kategória:Televízne herečky afroamerického pôvodu
Kategória:Osobnosti z Birminghamu (Alabama)
Ľudovít Halaling

**Ľudovít Halaling** (* 1. september 1919– † 11. november 2008, Bratislava) bol slovenský futbalista, ktorý hrával za klub TJ Červená hviezda Bratislava. Bol dlhoročným prezidentom klubu FK BCT Bratislava.

V roku 1998 získal ocenenie *[[Cena fair play MUDr. Ivana Chodáka|Ceny fair play MUDr. Ivana Chodáka]]*.

## Referencie


## Externé odkazy
* Zomrel Ľudovít Halaling *osporte.sk: 14. november 2008*

Kategória:Slovenskí futbalisti
Kategória:Držitelia Ceny fair play MUDr. Ivana Chodáka
Jozef Kuchár

**Jozef Kuchár ** môže byť:
* slovenský spevák a herec, pozri Jozef Kuchár (spevák)
* slovenský futbalista, pozri Jozef Kuchár (futbalista)

Kuchár, Jozef
Martin Hollý

**Martin Hollý** môže byť:

* slovenský herec a divadelný režisér, pozri Martin Hollý (1904) 
* slovenský filmový režisér a scenárista, syn vyššie menovaného, pozri Martin Hollý (1931)
* slovenský hokejista (* 1986), pozri Martin Hollý (hokejista)
* slovenský psychiater pôsobiaci v Česku, pozri Martin Hollý (psychiater)

Hollý, Martin
Elektráreň Piešťany

thumb|right
**Elektráreň Piešťany** (pôvodne *Elektrárňa Piešťany*) je bývalá obecná dieselová elektráreň na Staničnej ulici č. 51 v Piešťanoch. Budovu postavenú podľa anonymného projektu, odovzdali do užívania v roku 1906. Skladá sa z dvoch časti: výrobnej haly a neskôr pristavanej transformátorovne. Prevládajúci sloh je historizmus. Jej charakteristickým exteriérovým znakom je tehlové, režné murivo, skladobné možnosti lícovej tehly sú zúročené v plastickej výzdobe fasád, kde predovšetkým rímsové partie ponúkajú pestrú vzorkovnicu skladieb v podobe zuborezov, rozmanitých výstupkov či iných ozdôb. Pozoruhodným vnútorným priestorom bola vaľká hala s galériou, vybavená dômyselným strojovým a prístrojovým inventárom. Keď prestala plniť pôvodné poslanie, bola vyhlásená za technickú pamiatku. V Ústrednom zozname pamiatok je vedená pod súpisným číslom 2334. Priestor budovy elektrárne a priľahlého pozemku s rozlohou 4 412 m² sú majetkom ZSE, ktoré ho v budúcnosti plánujú využiť pre kultúrno-vzdelávacie účely.

V roku 1946 po zoštátnení elektrárne bolo jej vybavenie rozpredané a elektráreň ponechaná svojmu osudu. Po viac ako polstoročí zabudnutia sa v roku 2008 rozhodol vlastník budovy Západoslovenská energetika vypísať architektonickú súťaž pre študentov Slovenskej technickej univerzity, aby navrhli najlepšiu koncepciu opravy budovy pre jej nový účel. Budova bude slúžiť ako polyfunkčný priestor na semináre, výstavy, koncerty. Predovšetkým má byť prvým múzeom na Slovensku, kde budú môcť návštevníci všetko chytiť do rúk a vyskúšať.

V elektrárni bude otvorené múzeum elektrikárstva, ktoré podľa riaditeľky Kataríny Hallovej „priblíži bežnú prácu zamestnancov elektrárne, ktorá fungovala od roku 1906 až do konca 90. rokov minulého storočia“.

## Galéria

Obrázok:Transformátorovňa.jpg
Obrázok:fasáda_Elektrárne_Piešťany_z_roku_1906.jpg
Obrázok:Remeselné_prevedenie_detailov_zuborezov.jpg
Obrázok:Pôvodná konštrukcia strechy výrobnej haly.jpg
Obrázok:Zachované_technické_vybavenie_v_trafostanici.jpg


## Referencie

## Literatúra
Bolerázsky, Andrej. *Obecná elektráreň v Piešťanoch – príspevok k 100. výročiu vzniku piešťanskej elektrárne 1906 – 2006.* In: Balneologický spravodajca – vlastivedný zborník Balneologického múzea 2003 – 2007. Red. M. Pekárová – A. Bolerázsky – V. Krupa. Piešťany : TTSK, BM, PMS, 2008, s. 103 – 116. ISBN 978-80-89155-10-1

Piešťany
Piešťany
Kategória:Stavby v Piešťanoch
Kategória:Technické pamiatky na Slovensku
Piešťany
Piešťany
Cvetanka Christovová

**Cvetanka Christovová** známa aj pod menom **Cvetanka Pavlovová Christovová** (po bul.: Цветанка Христова; * 14. marec 1962, Kazanlak – † 14. november 2008, Kazanlak) bola bulharská atlétka, majsterka sveta v hode diskom a dvojnásobná olympijská medailistka v tejto disciplíne. V roku 1991 bola vyhlásená za najlepšiu diskárku roka.

Zomrela 14. novembra 2008 na rakovinu. Spolu s trénerom Petkom Rachmanlijevom bola vyhlásená za čestných občanov mesta Kazanlak.

## Referencie


## Externé odkazy
* Cvetanka Christovová na stránkach IAAF

Kategória:Bulharskí diskári
Kategória:Majstri sveta v hode diskom
Kategória:Majstri Európy v atletike
Kategória:Bulharskí strieborní olympijskí medailisti
Kategória:Bulharskí bronzoví olympijskí medailisti
Kategória:Atléti na Letných olympijských hrách 2004
Kategória:Atléti na Letných olympijských hrách 1992
Jozef Krajčovič

**Jozef Krajčovič** môže byť:

* slovenský futbalista, pozri Jozef Krajčovič (futbalista)
* slovenský hudobník, pozri Jozef Krajčovič (hudobník)
* slovenský matematik a pedagóg (1919 – 1992), pozri Jozef Krajčovič (matematik)

Krajčovič, Jozef
Jaroslav Katriňák

**Jaroslav Katriňák** (* 25. apríl 1966, Martin) je slovenský motocyklový reprezentant. Medzi jeho najväčšie úspechy patrí celkové 1. miesto v Majstrovstvách sveta v Enduro (World Enduro Championship) z roku 1991, v kategórii + 350 cc 4T a celkovo 9. miesto na Rely Dakar 2007 v kategórii motockylov. V lete 2008 vyhral Rely Transorientale Petrohrad - Peking.

V decembri 2008 sa podrobil úspešnej transplantácii pečene.

Po transplantácii začal pretekať na štvorkolkách  ako člen Can-Am racing tímu. Jeho prvý výrazný výsledok bolo víťazstvo na HUNT-THE-WOLF-2010 , čo sú jedny z najťažších a najtechnickejších pretekov štvorkoliek v Európe.

## Referencie


Kategória:Slovenskí motocyklisti
Kategória:Jazdci Rallye Dakar
Zrezaný ihlan

thumb|Štvorboký zrezaný ihlan

**Zrezaný ihlan** je priestorové teleso – časť ihlanu, ktorá leží medzi dvoma rovnobežnými rovinami prechádzajúcimi týmto ihlanom. Inak povedané, je to „ihlan s odrezaným vrchom“. Zrezaný ihlan je množina všetkých bodov, ktoré získame prienikom ihlanu a rovinnej vrstvy, pokiaľ vrchol ihlanu leží vnútri vrstvy.

## Vlastnosti
Objem zrezaného ihlanu je daný týmto vzťahom:
:V =\frac{1}{3} h(S_1+\sqrt{S_1\times S_2}+S_2)

kde *h* je vzdialenosť oboch podstáv, *S<sub>1</sub>* je obsah spodnej podstavy a *S<sub>2</sub>* je obsah vrchnej podstavy.

## Referencie

## Pozri aj
*Ihlan
*Zrezaný kužeľ

## Externé odkazy
* Povrch a objem zrezaného ihlana

Kategória:Priestorové útvary
Kategória:Geometria